

**Osobitné podmienky oprávnenosti výdavkov**

**v rámci výzvy s kódom OPKZP-PO4-SC441-2019-53 v znení usmernenia č. 1**

**Reálne a zjednodušené vykazovanie oprávnených výdavkov**

V rámci tejto výzvy sa uplatňuje **reálne vykazovanie oprávnených výdavkov** a **zjednodušené vykazovanie výdavkov** (ďalej len „ZVV“).

**Reálne vykazovanie výdavkov**

Pri reálnom vykazovaní výdavkov sa výdavky projektu podľa vzťahu k aktivitám projektu členia na priame a nepriame výdavky.

**Priame výdavky** sú výdavky na uskutočnenie činností preukázateľne priamo súvisiacich s konkrétnou hlavnou aktivitou projektu (napr. výdavky na spracovanie účelového energetického auditu, výdavky na prípravu projektu GES, mzdové výdavky zamestnancov prijímateľa bezprostredne súvisiace s realizáciou hlavnej aktivity projektu).

**Nepriame výdavky** majú charakter bežných výdavkov a slúžia na financovanie podporných aktivít projektu ( napr. výdavky na plagát, výdavky na publikovanie článkov o projekte, mzdové výdavky zamestnancov prijímateľa bezprostredne súvisiace s riadením projektu – interné).

Pri reálnom vykazovaní nepriamych výdavkov nesmú nepriame výdavky súhrnne prekročiť percentuálny limit stanovený v [***Príručke k oprávnenosti výdavkov pre dopytovo orientované projekty* OP KŽP**](http://www.op-kzp.sk/obsah-dokumenty/prirucka-k-opravnenosti-vydavkov/)**, verzia 2.2** (ďalej len „*Príručka k OV*“).

**Zjednodušené vykazovanie výdavkov**

V rámci tejto výzvy je žiadateľ povinný a zároveň oprávnený uplatniť ZVV, iba ak:

* výdavky nebudú realizované výlučne prostredníctvom VO (teda budú zahŕňať aj osobné výdavky)[[1]](#footnote-1) a zároveň
* výška žiadaného NFP nepresiahne 100 000 EUR.

V tejto výzve sa aplikuje ZVV **formou paušálnej sadzby** (ďalej aj „PS“) **na výdavky na zamestnancov** (čl. 68a ods. 1 všeobecného nariadenia[[2]](#footnote-2)).

**PS na výdavky na zamestnancov je stanovená do výšky 20 % ostatných priamych výdavkov projektu.** Priame výdavky na zamestnancov teda nesmú prekročiť limit 20 % celkových ostatných priamych výdavkov projektu. Pri aplikácii ZVV formou PS podľa čl. 68a ods. 1 všeobecného nariadenia sa výdavky na riadenie projektu (interné) zaraďujú medzi priame výdavky.

Všetky ostatné výdavky projektu, ktoré nespadajú pod ZVV (t. j. nespadajú do skupiny výdavkov 904), budú reálne vykázané, t. j. preukázané faktúrami alebo inými účtovnými dokladmi rovnocennej preukaznej hodnoty. V praxi to znamená, že **na reálne vykázané** ostatné priame výdavky projektu sa aplikuje **20 %** **PS   
na výdavky na zamestnancov.**

Metodika ZVV pre vyššie uvedenú PS, ktorá obsahuje podmienky uplatnenia ZVV, vrátane ustanovenia podmienok oprávnenosti výdavkov, metodiku ustanovenia výšky oprávnených výdavkov, ako aj spôsob výkonu kontroly, je vymedzená v kapitole 5.4 Príručky k OV.

**Zoznam oprávnených výdavkov**

Poskytovateľ overuje vecnú oprávnenosť výdavkov projektu na základe posúdenia, či žiadané výdavky projektu vecne spadajú do rozsahu oprávnených výdavkov určených v zozname oprávnených výdavkov, uvedenom v tomto dokumente. Zoznam oprávnených výdavkov obsahuje uzavretý zoznam tried a skupín oprávnených výdavkov a v rámci nich najčastejšie sa vyskytujúce typy oprávnených výdavkov v rámci tejto výzvy v súlade s Číselníkom oprávnených výdavkov, ktorý tvorí súčasť ***Príručky k oprávnenosti výdavkov pre dopytovo orientované projekty Operačného programu Kvalita životného prostredia, verzia 2.2,*** (ďalej len „*Príručka k OV pre DOP*“) zverejnenej na webovom sídle [www.op-kzp.sk.](http://www.op-kzp.sk/obsah-dokumenty/prirucka-k-opravnenosti-vydavkov/)

|  |
| --- |
| **Upozornenie:**  Všetky typy (a príklady) oprávnených výdavkov uvedené nižšie, musia mať priamu väzbu na vypracovanie účelových energetických auditov a prípravu projektu realizovaného poskytnutím GES.  Oprávnené sú iba tie výdavky, ktoré sú **nevyhnutné** pre realizáciu a dosiahnutie cieľov projektu.  **Oprávnené sú výdavky, ktoré vznikli najskôr dňa 01.02.2019** s výnimkou výdavkov na riadenie projektu, ktoré sú oprávnené po uzavretí Zmluvy o poskytnutí NFP. |

|  |
| --- |
| **Trieda 51 – Služby** |
| Skupina 518 – **Ostatné služby**[[3]](#footnote-3) |
| * **výdavky na spracovanie účelového energetického auditu** (priame výdavky); * **výdavky na prípravu projektu GES** (priame výdavky); * **výdavky na realizáciu verejného obstarávania na výber poskytovateľa GES** (priame výdavky); * **výdavky na plagát** (nepriame výdavky) do výšky stanovených finančných limitov[[4]](#footnote-4) v  počte maximálne 1 kus; * **výdavky na publikovanie článkov o projekte[[5]](#footnote-5)** (nepriame výdavky) do výšky stanoveného finančného limitu[[6]](#footnote-6). |
| Trieda 52 – **Osobné výdavky** |
| Skupina 521 – **Mzdové výdavky**[[7]](#footnote-7) |
| * **mzdové výdavky zamestnancov prijímateľa** bezprostredne súvisiace s realizáciou hlavnej aktivity projektu (priame výdavky) do výšky stanoveného finančného limitu (výdavky na vypracovanie účelových energetických auditov, na prípravu projektu GES (technická dokumentácia, právne služby) a realizáciu jedného VO na poskytovateľa GES); * **odmeny za práce vykonané mimo pracovného pomeru[[8]](#footnote-8)** bezprostredne súvisiace s realizáciou hlavnej aktivity projektu (priame výdavky) do výšky stanoveného finančného limitu (výdavky na vypracovanie účelových energetických auditov, na prípravu projektu GES (technická dokumentácia, právne služby) a realizáciu jedného VO na poskytovateľa GES); * **mzdové výdavky zamestnancov** prijímateľa bezprostredne súvisiace s riadením projektu – interné[[9]](#footnote-9) (nepriame výdavky) do výšky stanoveného finančného limitu[[10]](#footnote-10); * **odmeny za práce vykonávané mimo pracovného pomeru6** bezprostredne súvisiace s riadením projektu – interné7 (nepriame výdavky) do výšky stanoveného finančného limitu[[11]](#footnote-11). |
| **Trieda 90 – Zjednodušené vykazovanie výdavkov a rezerva[[12]](#footnote-12)** |
| Skupina 904 – **Paušálna sadzba na výdavky na zamestnancov (nariadenie 1303/2013, čl. 68a ods. 1)[[13]](#footnote-13)** |
| * **mzdové výdavky zamestnancov prijímateľa** bezprostredne súvisiace s realizáciou hlavnej aktivity projektu (priame výdavky) do výšky stanoveného finančného limitu (výdavky na vypracovanie účelových energetických auditov, na prípravu projektu GES (technická dokumentácia, právne služby) a realizáciu jedného VO na poskytovateľa GES); * **odmeny za práce vykonané mimo pracovného pomeru6** bezprostredne súvisiace s realizáciou hlavnej aktivity projektu (priame výdavky) do výšky stanoveného finančného limitu (výdavky na vypracovanie účelových energetických auditov, na prípravu projektu GES (technická dokumentácia, právne služby) a realizáciu jedného VO na poskytovateľa GES); * **mzdové výdavky zamestnancov** prijímateľa bezprostredne súvisiace s riadením projektu – interné9 (priame výdavky) do výšky stanoveného finančného limitu10; * **odmeny za práce vykonávané mimo pracovného pomeru8** bezprostredne súvisiace s riadením projektu – interné7 (priame výdavky) do výšky stanoveného finančného limitu11. |

V prípade identifikácie neoprávnených výdavkov projektu z dôvodu vecnej neoprávnenosti, neúčelnosti alebo nehospodárnosti poskytovateľ v procese konania o ŽoNFP (odborného hodnotenia) zníži výšku žiadaných COV projektu o identifikované neoprávnené výdavky, ktoré nebudú z OP KŽP financované. Ak poskytovateľ identifikuje **viac ako 25 %** finančnej hodnoty žiadateľom požadovaných COV projektu ako **vecne neoprávnených a/alebo neúčelných, poskytovateľ vydá rozhodnutie o neschválení ŽoNFP.**

**Zoznam neoprávnených výdavkov**

Neoprávnené výdavky pre dopytovo orientované projekty OP KŽP sú uvedené v kapitole 8 *Príručky k OV pre DOP*. Nad rámec tam uvedených neoprávnených výdavkov sú stanovené nasledovné špecifické výdavky, ktoré sú v rámci predmetnej výzvy taktiež **neoprávnené:**

|  |
| --- |
| * výdavky, ktoré vznikli mimo termínu realizácie projektu, t.j. pred začiatkom realizácie projektu alebo po ukončení realizácie projektu; * hotovostné platby zahŕňajúce výdavky na nákup dlhodobého hmotného a nehmotného majetku; * výdavky na nákup a nájom dopravných prostriedkov a dopravných zariadení; * výdavky na nákup a nájom nehnuteľností (pozemkov a stavieb); * príprava žiadosti o poskytnutie NFP; * výdavky partnerov; * výdavky, ktoré nesúvisia s rozvojom energetických služieb na regionálnej a miestnej úrovni; * riadenie projektu – externé (manažment projektu zo strany prijímateľa vykonávaný externým subjektom, vybraným v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, s ktorým žiadateľ/prijímateľ uzatvoril zmluvu o poskytnutí služby); * vratná daň z pridanej hodnoty (DPH); * rezerva na nepredvídané výdavky; * akákoľvek časť výdavkov, ktorou by sa prekročila maximálna intenzita pomoci, alebo stanovené finančné limity. |

**Finančné a percentuálne limity pre vybrané výdavky projektu**

Všeobecne platné zásady a podmienky pre uplatňovanie finančných limitov pre vybrané výdavky projektu, ako jedného z nástrojov na overenie hospodárnosti a efektívnosti výdavkov projektu, sú uvedené v kapitole 9. *Príručky k OV pre DOP*. Finančné limity pre vybrané výdavky projektu predstavujú prostriedky, resp. opatrenia, ktoré pomáhajú získať primerané uistenie o tom, že výdavky na realizované projekty (resp. výdavky uvádzané v ŽoNFP) sú vynaložené hospodárne.

|  |  |  |
| --- | --- | --- |
| **Spracovanie účelových energetických auditov****[[14]](#footnote-14)** | | |
| Skupina 518 – **Ostatné služby** | | |
| **Budovy** | | |
| **Celková podlahová plocha[[15]](#footnote-15) jednej budovy** do (m2)[[16]](#footnote-16) | **Finančný limit na obstaranie energetického auditu** (EUR bez DPH) | |
| 1 000 | 2 500,- | |
| 2 000 | 4 000,- | |
| 5 000 | 6 600,- | |
| 10 000 | 8 600,- | |
| nad 10 000 | 9 000,- | |
| **Iné zariadenia, ktoré spotrebúvajú energiu****[[17]](#footnote-17)** | | |
| Percentuálny limit vo výške max. 10% z nákladov na energiu za kalendárny rok[[18]](#footnote-18) pred podaním žiadosti o NFP. | | |
| Skupina 521 – **Mzdové výdavky[[19]](#footnote-19)** | | |
| **Pracovná pozícia**  (názov výdavku) | **Finančný limit pre hrubú mzdu** (EUR/mesiac) max. | **Finančný limit pre odmenu/odplatu[[20]](#footnote-20)** (EUR/hodina) max. |
| **špecialista****[[21]](#footnote-21)** | 1 712,- | 9,84 |

|  |  |  |
| --- | --- | --- |
| **Príprava projektu garantovanej energetickej služby14** | | |
| Skupina 518 – **Ostatné služby** | | |
| **Celková podlahová plocha15 všetkých budov, pre ktoré sa pripravuje projekt GES[[22]](#footnote-22)** do (m2) | **Spoločný finančný limit[[23]](#footnote-23) na:**   * **technickú podporu;** * **právne služby;** * **realizáciu VO na výber poskytovateľa GES.**   (EUR bez DPH) | |
| 1 000 | 2 900,- | |
| 2 000 | 4 350,- | |
| 5 000 | 8 000,- | |
| 10 000 | 10 700,- | |
| nad 10 000 | 12 000,- | |
| **Iné zariadenia, ktoré spotrebávajú energiu17** | | |
| Percentuálny limit vo výške max. 12,5% z nákladov na energiu za kalendárny rok18 pred podaním žiadosti o NFP. | | |
| Skupina 521 – **Mzdové výdavky[[24]](#footnote-24)** | | |
| **Pracovná pozícia**  (názov výdavku) | **Finančný limit pre hrubú mzdu** (EUR/mesiac) max. | **Finančný limit pre odmenu/odplatu20** (EUR/hodina) max. |
| **Špecialista21, [[25]](#footnote-25)** | 1 712,- | 9,84 |

1. Ak budú predmetom projektu iba osobné výdavky a výška žiadaného NFP nepresiahne 100 000 EUR, ZVV nebude možné uplatniť a všetky výdavky budú musieť byť reálne vykázané. [↑](#footnote-ref-1)
2. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde   
   pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 v platnom znení. [↑](#footnote-ref-2)
3. Všetky typy (a príklady) oprávnených výdavkov, uvedené v skupine výdavkov *518 - Ostatné služby*, sú zabezpečované dodávateľsky/externe. Práca zabezpečená vo vlastnej réžii (t. j. internými kapacitami) prijímateľa sa kategorizuje v skupine výdavkov *521 - Mzdové výdavky*. [↑](#footnote-ref-3)
4. Limity pre tento oprávnený výdavok sú uvedené v Príručke k OV pre DOP*, verzia 2.2* – [*Finančné a percentuálne limity*](http://www.op-kzp.sk/obsah-dokumenty/prirucka-k-opravnenosti-vydavkov/). [↑](#footnote-ref-4)
5. Výdavky, ktoré súvisia s informovaním verejnosti o podpore, ktorú projekt získal z európskych štrukturálnych a investičných fondov (ďalej len „EŠIF“) a štátneho rozpočtu SR (ďalej len „ŠR SR“) na jeho spolufinancovanie. Jednotlivé nástroje pre informovanie a komunikáciu (vrátane technických parametrov a minimálnych požiadaviek) sú bližšie špecifikované v platnej verzii [Manuálu pre informovanie a komunikáciu pre OP KŽP](http://www.op-kzp.sk/obsah-informovanost-komunikacia/333-2/). [↑](#footnote-ref-5)
6. Limity pre tento oprávnený výdavok sú uvedené v Príručke k OV pre DOP, verzia 2.2 - [Finančné a percentuálne limity](http://www.op-kzp.sk/obsah-dokumenty/prirucka-k-opravnenosti-vydavkov/). [↑](#footnote-ref-6)
7. Základným oprávneným výdavkom v oblasti osobných výdavkov je **celková cena práce** (t. j. hrubá mzda, resp. odmena za vykonanú prácu a zákonné odvody zamestnávateľa). Zložky mzdy ako odmeny (okrem odmien poskytnutých zamestnancovi, ktorý pracuje iba   
   na projekte/-och spolufinancovanom/-ých z EŠIF a ŠR SR), odstupné, odchodné, preplatenie dovolenky pri odchode a dovolenka   
   nad rámec alikvotnej časti za odpracované dni na projekte patria medzi neoprávnené. Medzi neoprávnené položky, ktoré netvoria súčasť hrubej mzdy, patria daňový bonus, príspevky zamestnávateľa zo sociálneho fondu a na doplnkové dôchodkové sporenie (DDS). [↑](#footnote-ref-7)
8. Mimo pracovným pomerom sa rozumejú vzťahy uzatvorené v zmysle ustanovení § 223 až 228a zákona č. 311/2001 Z. z. Zákonníka práce v znení neskorších predpisov (t. j. dohoda o vykonaní práce, ak ide o prácu, ktorá je vymedzená výsledkom; dohoda o pracovnej činnosti, resp. dohoda o brigádnickej práci študentov, ak ide o príležitostnú činnosť vymedzenú druhom práce). [↑](#footnote-ref-8)
9. Zahŕňa finančné riadenie projektu, monitorovanie projektu (sledovanie čiastkových a celkových výsledkov projektu), činnosti súvisiace s administráciou zmien v projekte, resp. v zmluve o poskytnutí NFP, činnosti súvisiace so zabezpečením pre projekt relevantných nástrojov v oblasti informovania a komunikácie, činnosti podporného charakteru súvisiace s realizáciou verejných obstarávaní pre účely projektu a pod. [↑](#footnote-ref-9)
10. Limity pre tento oprávnený výdavok sú uvedené v Príručke k OV pre DOP, verzia 2.2 - [Finančné a percentuálne limity](http://www.op-kzp.sk/obsah-dokumenty/prirucka-k-opravnenosti-vydavkov/). [↑](#footnote-ref-10)
11. Limity pre tento oprávnený výdavok sú uvedené v Príručke k OV pre DOP, verzia 2.2 - [Finančné a percentuálne limity](http://www.op-kzp.sk/obsah-dokumenty/prirucka-k-opravnenosti-vydavkov/). [↑](#footnote-ref-11)
12. Zjednodušené vykazovanie výdavkov vo forme paušálnej sadzby na zamestnancov podľa čl. 68a ods. 1 Nariadenia EP a Rady č. 1303/2013 v platnom znení **uplatňuje žiadateľ iba v prípade, ak výška žiadaného NFP nepresiahne 100 000 EUR**. [↑](#footnote-ref-12)
13. **Priame výdavky na zamestnancov nesmú presiahnuť 20 % ostatných priamych výdavkov projektu.** [↑](#footnote-ref-13)
14. Kumulácia interného a externého financovania v rámci jedného, konkrétneho výdavku nie je povolená. [↑](#footnote-ref-14)
15. Celková podlahová plocha sa určí odborným odhadom, a to ako vonkajší rozmer budovy (m2) vynásobený počtom vykurovaných podlaží. Akceptovateľná odchýlka medzi údajom o ploche uvedenej v ŽoNFP a v energetickom audite je pri prekročení kategórie finančného limitu maximálne 20%. Upozorňujeme žiadateľov, že najneskôr pri záverečnej žiadosti o platbu, bude údaj o ploche uvedený v ŽoNFP porovnaný s údajom v energetickom audite. Ak bude odchýlka väčšia ako 20%, prijímateľovi budú nárokované výdavky znížené na úroveň finančného limitu. [↑](#footnote-ref-15)
16. **Finančný limit pre energetický audit**, ktorý zahŕňa viac budov sa určí ako **súčet finančných limitov jednotlivých budov** (v zmysle celkovej podlahovej plochy) zahrnutých v rámci predmetného auditu. [↑](#footnote-ref-16)
17. Napr. verejné osvetlenie, čistička odpadových vôd a pod. [↑](#footnote-ref-17)
18. Posledný kalendárny rok pred podaním žiadosti, za ktorý má žiadateľ k dispozícii zúčtovanie na dodávku energie. [↑](#footnote-ref-18)
19. Kumulatívny finančný limit mzdových výdavkov nesmie prekročiť finančný limit ustanovený pre externé/dodávateľské spracovanie energetických auditov. [↑](#footnote-ref-19)
20. V prípade osoby, ktorá pracuje na projekte na základe dohody o práci vykonávanej mimo pracovného pomeru (§ 223 až 228a Zákonníka práce) je oprávneným výdavkom celková cena práce, t. j. hrubá hodinová odmena, ohraničená uvedeným finančným limitom, a jej zodpovedajúce (do tejto sumy nezapočítané) zákonné odvody zamestnávateľa. Do stanoveného finančného limitu spadá aj prípadné mzdové zvýhodnenie za každú hodinu: práce v sobotu, v nedeľu, príp. nočnej práce (ak relevantné) v zmysle Zákonníka práce. [↑](#footnote-ref-20)
21. Pracovník žiadateľa/prijímateľa, ktorý vykonáva úlohy spojené s vykonaním energetického auditu, vypracovaním správy z energetického auditu. Požadovaný stupeň dosiahnutého vzdelania: minimálne vysokoškolské vzdelanie II. stupňa (kód 766, 767 a 768 podľa ISCED 2011), prax v odbore min. 1 rok a odbornú spôsobilosť podľa § 12 ods. 1 zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov. [↑](#footnote-ref-21)
22. Príklad: Ak sa v rámci podaktivity C1 spracoval energetický audit pre 2 budovy, pričom jedna má celkovú podlahovú plochu 500 m2 a druhá 2000 m2 a podaktivita C2 sa uplatňuje len pre druhú budovu, finančný limit na podaktivitu C2 je 4 350 EUR bez DPH. [↑](#footnote-ref-22)
23. Technická podpora, právne služby a realizácia VO na poskytovateľa GES môžu byť obstarané samostatne, avšak iba do výšky stanoveného finančného limitu, uplatňovaného kumulatívne na všetky 3 činnosti. [↑](#footnote-ref-23)
24. Kumulatívny finančný limit mzdových výdavkov nesmie prekročiť finančný limit ustanovený pre externú/dodávateľskú prípravu projektu garantovanej energetickej služby. [↑](#footnote-ref-24)
25. Pracovník žiadateľa/prijímateľa, ktorý vykonáva úlohy spojené s prípravou projektu GES. Požadovaný stupeň dosiahnutého vzdelania: minimálne vysokoškolské vzdelanie II. stupňa (kód 766, 767 a 768 podľa ISCED 2011), prax v odbore min. 1 rok. Pre technickú podporu sa navyše vyžaduje odborná spôsobilosť podľa § 12 ods. 1 alebo § 19 ods. 1 zákona č. 321/2014 Z. z o energetickej efektívnosti a o zmene a doplnení niektorých zákonov v znení neskorších predpisov. [↑](#footnote-ref-25)